**Contract subsecvent 2**

**la acordul – cadru de furnizare energie electrică nr. 725527/­ din 27.05.2021**

Prezentul Contract de achiziție publică de produse, (denumit în continuare „Contract”), s-a încheiat având în vedere prevederile din Legea nr. 98/2016 privind achizițiile publice, cu modificările și completările ulterioare (denumită în continuare „Legea nr. 98/2016), precum și orice alte prevederi legale emise în aplicarea acesteia

între:

**MINISTERUL AFACERILOR INTERNE - INSPECTORATUL PENTRU SITUAŢII DE URGENŢĂ “PETRODAVA” AL JUDEŢULUI** **NEAMŢ**, cu sediul în str. Cuejdi nr. 34, localitatea PIATRA NEAMŢ, telefon: 0233/216815, fax: 0233/211666, e-mail: logistica@ijsunt.ro, cod fiscal 2613460, cont Trezorerie RO78TREZ23A610500200103X, deschis la Trezoreria Piatra Neamţ, în calitate de **achizitor**, pe de o parte,

și

**TINMAR ENERGY,** persoana juridica de drept roman, cu sediul in localitatea Bucuresti, Calea Floreasca nr.246 C, cladirea Sky Tower, etaj 17, sector 1, telefon 021.318.07.72, fax 021.318.07.71. avand licenta de furnizare eliberata de ANRE cu nr. 1809 din data de 17.07.2015, CUI34620961, atribut fiscal ,,RO,, inscrisa in Registrul Comertului cu nr.J 40/6868/2015, cod IBAN nr.RO 40TREZ 7005069XXX012928, deschis la AFPCMJ Bucuresti, Trezoreria Municipiului Bucuresti-ATCP contribuanili mari, denumită în continuare „Contractant”, pe de altă parte,

denumite, în continuare, împreună, "Părțile" și care,

având în vedere că:

* Achizitorul a derulat procedura de atribuire având ca obiect furnizarea de energie electrică, inițiată prin Bursa Română De Mărfuri, Ordin iniţiator Nr. ......../2021,
* Prin Raportul procedurii de atribuire nr. *[nr. Raportului procedurii]* din data de *[zz/ll/an]* Achizitorul a declarat câștigătoare Ofertele Contractanților, [se va completa cu denumirea Contractanților], oferte care au obținut cel mai mare punctaj și au fost clasate pe primele 2 locuri la finalul ședinței de tranzacționare pe ringul BRM

au convenit încheierea prezentului Contract.

1. **DEFINIŢII**
2. În prezentul Contract, următorii termeni vor fi interpretați astfel:
3. Achizitor și Contractant/Furnizor - Părțile contractante, așa cum sunt acestea numite în prezentul Contract;
4. Act Adițional - document prin care se modifică termenii și condițiile prezentului Contract de achiziție publică de produse, în condițiile Legii nr. 98/2016 privind achizițiile publice;
5. Documentație descriptivă - anexa nr. 1 la Contract care include obiectivele, sarcinile specificațiile și caracteristicile Produselor descrise în mod obiectiv, într-o manieră corespunzătoare îndeplinirii necesității Autorității/entității contractante, menționând, după caz, metodele și resursele care urmează să fie utilizate de către Contractant și/sau rezultatele care trebuie realizate/prestate și furnizate de către Contractant, inclusiv niveluri de calitate, performanță, protecție a mediului, sănătate publică/sectorială, siguranță și altele asemenea, după caz, precum și cerințe aplicabile Contractantului în ceea ce privește informațiile și documentele care trebuie puse la dispoziția Achizitorului;
6. Cazul fortuit - Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs.
7. Cesiune - înțelegere scrisă prin care Contractantul transferă unei terțe părți, în condițiile Legii nr. 98/2016, drepturile și/sau obligațiile deținute prin Contract sau parte din acestea;
8. Conflict de interese - orice situație influențând capacitatea Contractantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Achizitorului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. Aceste restricții sunt, de asemenea, aplicabile oricăror Subcontractanți, acționând sub autoritatea și controlul Contractantului, în condițiile Legii nr. 98/2016, în cazul în care este aplicabil;
9. Contract - prezentul Contract de achiziție publică de produse (și toate Anexele sale), cu titlu oneros, asimilat, potrivit Legii, actului administrativ, încheiat în scris, între Achizitor și Contractant;
10. Contract de Subcontractare - acordul încheiat în scris între Contractant și un terț ce dobândește calitatea de Subcontractant, în condițiile Legii nr. 98/2016, prin care Contractantul subcontractează Subcontractantului partea din Contract în conformitate cu prevederile Contractului;
11. Despăgubire - suma, neprevăzută expres în Contractul, care este acordată de către instanța de judecată ca despăgubire plătibilă Părții prejudiciate în urma încălcării prevederilor Contractului de către cealaltă Parte;
12. Dispoziție - document scris(ă) emis(ă) de Achizitor în executarea Contractului și cu respectarea prevederilor acestuia, în limitele Legii nr. 98/2016 și a normelor de aplicare a acesteia;
13. Documentele Autorității/entității contractante - toate și fiecare dintre documentele necesare în mod direct sau implicit prin natura Produselor care face obiectul Contractului;
14. Durata de valabilitate a Contractului - intervalul de timp în care prezentul Contract produce efecte, respectiv de la data intrării în vigoare a Contractului și până la epuizarea convențională, legală sau stabilită de instanța de judecata a oricărui efect pe care îl produce. Durata Contractului este egală cu durata de furnizare a Produselor, la care se adaugă durata de plată a Produselor furnizate. Durata de furnizare nu poate depăși, ca termen, limita termenului la care expiră durata Contractului.
15. Contractul este considerat finalizat atunci când contractantul:
16. a realizat toate activitățile stabilite prin Contract și a prezentat toate Rezultatele, astfel cum este stabilit în Oferta sa și în Contract,
17. a remediat eventualele Neconformități care nu ar fi permis utilizarea Produselor de către Achizitor, în vederea obținerii beneficiilor anticipate și îndeplinirii obiectivelor comunicate prin Documentația descriptivă;
18. Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;
19. Întârziere - orice eșec al Contractantului sau al Autorității/entității contractante de a executa orice obligații contractuale în termenul convenit;
20. Lege - normă, reglementare cu caracter obligatoriu și care se referă la legislația română dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară;
21. Lună - luna calendaristică (12 luni/an);
22. MAI - Ministerul Afacerilor Interne;
23. Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și/sau care fac Rezultatele furnizării Produselor necorespunzătoare scopurilor acestuia, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele și de la obiectivele stabilite în Caietul de Sarcini.
24. Ofertă - actul juridic prin care Contractantul și-a manifestat voința de a se angaja, din punct de vedere juridic, în acest Contract de achiziție publică de Produse și cuprinde Propunerea Financiară, Propunerea Tehnică, precum și alte documente care au fost menționate în Documentația de Atribuire;
25. Penalitate - suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;
26. Personal - persoanele desemnate de către Contractant sau de către oricare dintre Subcontractanți pentru îndeplinirea Contractului;
27. Prețul Contractului - Prețul plătibil Contractantului de către Achizitor, în baza și în conformitate cu prevederile Contractului, a ofertei Contractantului și a documentației de atribuire, pentru îndeplinirea integrală și corespunzătoare a tuturor obligațiilor asumate prin Contract;
28. Prejudiciu - paguba produsă Autorității/entității Contractante de către Contractant prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract;
29. Proces-Verbal de Recepție a Produselor - documentul prin care sunt acceptate Produsele furnizate, întocmit și semnat de Achizitor, prin care aceasta confirmă furnizarea Produselor în mod corespunzător de către Contractant și că acestea au fost acceptate de către Achizitor;
30. Produse - reprezintă energia electrică care face obiectul furnizării în cadrul prezentului contract;
31. Recepția - reprezintă operațiunea prin care Achizitorul își exprimă acceptarea față de Produsele furnizate în cadrul contractului de achiziție publică și pe baza căreia efectuează plata;
32. Rezultat/Rezultate - oricare și toate informațiile, documentele, rapoartele colectate și/sau pregătite de Contractant ca urmare a produselor furnizate astfel cum sunt acestea descrise în Documentația descriptivă;
33. Scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin Mijloace electronice de comunicare în cadrul Contractului;
34. Standarde profesionale - cerințele profesionale legate de calitatea Produselor care ar fi respectate de către orice Contractant diligent care posedă cunoștințele și experiența necesară și pe care Contractantul este obligat să le respecte în furnizarea tuturor Produselor incluse în prezentul Contract;
35. Subcontractant - orice operator economic care nu este parte a acestui Contract și care execută și/sau furnizează anumite părți ori elemente ale Contractului ori îndeplinește activități care fac parte din obiectul Contractului, răspunzând în fața Contractantului pentru organizarea și derularea tuturor etapelor necesare în acest scop;
36. Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Autorității/entității contractante nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;
37. Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.
38. **Interpretare**
39. În prezentul Contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.
40. În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției.
41. **Obiectul Contractului**
	1. Obiectul prezentului Contract îl reprezintă ***furnizarea de energie electrică*** conform Anexei nr. 4, în conformitate cu prevederile din prezentul Contract, Anexa nr. 1 – Documentația descriptivă, Anexa nr. 2 - Propunerea tehnică și financiară, Anexa nr. 3 – acordul-cadru, cu dispozițiile legale, aprobările și standardele tehnice, profesionale și de calitate în vigoare.
42. **Prețul Contractului**
	1. Autoritatea contractantă se obligă să plătească Contractantului prețul total convenit prin prezentul contract, în sumă de **83.141,23 lei**, la care se adaugă **TVA** în valoare de **15.796,83 lei***,* conform prevederilor legale.
	2. Tariful pentru energia activă va fi de tip monom simplu, indiferent de nivelul de tensiune, de sezon şi de zona orară.
	3. Nu se vor percepe penalităţi pentru abaterile suplimentare de la prognoza de consum, în cazul consumatorilor cu putere aprobată mai mare sau egală cu 1MVA;
	4. Preţul pentru energia reactivă este cel reglementat de către ANRE şi este acelaşi pentru un nivel de tensiune, atât pentru energia reactivă inductivă, cât şi pentru energia reactivă capacitivă;
	5. Preţul propriu de livrare a energiei electrice active al contractantului este ferm, exprimat în lei şi invariabil pe intervale orare, indiferent de cantitatea de energie electrică efectiv consumată, garantat şi nemodificabil pentru perioada de valabilitate a contractului.
	6. Preţul contractului poate fi ajustat în limita modificărilor aprobate de ANRE a tarifelor reglementate (transport, serviciul de sistem, distribuţie şi administrare piaţă), accizei, contribuţiei pentru cogenerarea de înaltă eficienţă şi valorii certificatelor verzi (calcul valoare/mod de facturare) precum şi altor prevederi legale incidente. Tarifele şi taxele specifice domeniului energiei, reglementate prin acte normative emise ulterior derulării prezentei proceduri de achiziţie, vor putea fi incluse sau eliminate din structura preţului final plătit de autoritatea contractantă, conform respectivelor acte normative.
	7. Orice modificare a acestora, prin modificarea legislaţiei aplicabile (eliminare, completare, modificare valoare etc.), va duce la actualizarea automată a valorilor facturate de către furnizor, fără a fi necesară amendarea prezentului contract, contractantul notificând achizitorului modificările intervenite, cu precizarea temeiului legal al acestora. Pe toata perioada de derulare a contractului contractantul va suporta integral costurile cu dezechilibrele.
	8. Valoarea totală a contractului urmează a fi definitivată în funcţie de facturile emise de furnizor pe toată perioada derulării contractului, conform documentelor justificative.
	9. Părţile pot stabili de comun acord modificarea contractului cu privire la cantităţile şi preţul total în situaţia reducerii fondurilor bugetare alocate.
43. **Durata Contractului**
44. Contractul este valabil de la data de **01.07.2021**  până la data de **30.11.2021,** sau se finalizează, după caz, la data îndeplinirii obligațiilor contractuale în sarcina Părților.
45. Contractul intră în vigoare la data semnării acestuia de către ambele părți.
46. **Documentele Contractului**
47. Documentele prezentului Contract sunt:
48. Documentația descriptivă, inclusiv, dacă este cazul, clarificările și/sau măsurile de remediere aduse până la depunerea ofertelor ce privesc aspectele tehnice și financiare – Anexa nr. 1;
49. Propunerea tehnică și financiară, inclusiv, dacă este cazul, clarificările din perioada de evaluare – Anexa nr. 2;
50. Acordul-cadru – Anexa nr. 3;
51. Lista cu cantitățile și prețul contractului – Anexa nr. 4;
52. Locaţiile și grafic de plăţi – Anexa nr. 5;
53. Angajamentul ferm de susținere din partea unui terț, dacă este cazul – anexa nr. ....;
54. Acordul de asociere, dacă este cazul – anexa nr. ...;
55. Contractul de subcontractare, dacă este cazul – anexa nr.......
56. **Ordinea de precedență**
57. În cazul oricărei contradicții între documentele prevăzute la pct. 6, prevederile acestora vor fi aplicate în ordinea de precedență stabilită conform succesiunii documentelor enumerate mai sus.
58. În cazul în care, pe parcursul îndeplinirii Contractului, se constată faptul că anumite elemente ale Propunerii tehnice nu corespund cerințelor prevăzute în Documentația descriptivă, prevalează prevederile Documentația descriptivă.
59. **Comunicarea între Părți**
60. Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.
61. Comunicările între Părți se pot face și prin fax sau e-mail, cu condiția confirmării în scris a primirii comunicării.
62. În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.
63. Adresele la care se transmit comunicările sunt următoarele:

|  |  |
| --- | --- |
| Pentru Achizitor: INSPECTORATUL PENTRU SITUAŢII DE URGENŢĂ “PETRODAVA” AL JUDEŢULUI NEAMŢ | PentruContractant: |
| Adresă sediu: str. Cuejdi nr. 34, localitatea PIATRA NEAMŢ, jud. Neamț | Adresă: |
| Telefon/Fax: 0233211230, 0745151996, fax 0233211230 | Telefon/Fax: |
| E-mail:  | E-mail: |
| Persoana de contact:  | Persoana de contact: |

1. Orice document (dispoziție, adresă, propunere, înregistrare, Proces-Verbal de Recepție, notificare și altele) întocmit în cadrul Contractului, este realizat și transmis, în scris, într-o formă ce poate fi citită, reprodusă și înregistrată.
2. Orice comunicare între Părți trebuie să conțină precizări cu privire la elementele de identificare ale Contractului (titlul și numărul de înregistrare) și să fie transmisă la adresa/adresele menționate la pct. 8.4.
3. Orice comunicare făcută de una dintre Părți va fi considerată primită:
4. la momentul înmânării, dacă este depusă personal de către una dintre Părți,
5. la momentul primirii de către destinatar, în cazul trimiterii prin scrisoare recomandată cu confirmare de primire,
6. la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).
7. Părțile se declară de acord că nerespectarea cerințelor referitoare la modalitatea de comunicare stabilite în prezentul Contract să fie sancționată cu inopozabilitatea respectivei comunicări.
8. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba Contractului și nu vor fi reținute sau întârziate în mod nejustificat.
9. Nicio modificare a datelor de contact prevăzute în prezentul Contract nu este opozabilă celeilalte Părți, decât în cazul în care a fost notificată în prealabil.
10. **Garanția de bună execuție a contractului – Nu este cazul**
11. **Începere, Întârzieri, Sistare**
12. Contractantul are obligația de a începe furnizarea Produselor în conformitate cu prevederile art. 5 din prezentul contract.
13. **Derularea și monitorizarea contractului (după caz)**
	1. . Raportarea în cadrul Contractului de achiziţie publică de Produse - nu este cazul,

**11.2.** Contractantul va întreprinde toate măsurile şi acţiunile necesare sau corespunzătoare pentru realizarea cel puţin a performanţelor contractuale astfel cum sunt stabilite în Documentația descriptivă.

**11.3.** Prevederi contractuale privind monitorizarea performanţelor – Nu este cazul

1. **Graficul de livrare**
2. Livrarea energiei electrice se va asigura conform Anexei nr. 5.
3. **Modificarea Contractului, Clauze de revizuire**
4. Pe durata perioadei de valabilitate a Contractului Părțile au dreptul de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de actele normative în vigoare.
5. Modificările contractuale, nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia Contractantul a fost declarat câștigător în cadrul procedurii de atribuire.
6. Partea care propune modificarea Contractului are obligația de a transmite celeilalte Părți propunerea de modificare a Contractului cu respectarea clauzelor prevăzute la pct. 8 Comunicarea între Părți cu cel puțin 5 zile înainte de data la care se consideră că modificarea ar trebui să producă efecte.
7. Modificarea va produce efecte doar dacă părțile au convenit asupra acestui aspect prin semnarea unui act adițional. Acceptarea modificării poate rezulta și din faptul executării acesteia de către ambele părți.
8. Revizuirea prezentului Contract se realizează ca urmare a evaluării activităților, rezultatelor și performanțelor Contractantului în cadrul Contractului. Modificarea Contractului prin revizuire intervine cu scopul atingerii obiectului Contractului, care constă în Produsele pe care Contractantul se obligă să le furnizeze în conformitate cu prevederile din prezentul Contract, cu dispozițiilor legale și conform cerințelor din Documentația descriptivă.
9. Clauzele de modificare a contractului se pot referi, fără a se limita la:
10. Variații ale activităților din contract necesare în scopul îndeplinirii obiectului contractului (diferențele dintre cantitățile estimate inițial (în contract) și cele real prestate, fără modificarea caietului de sarcini);
11. Necesitatea extinderii duratei de furnizare a Produselor.
12. **Evaluarea Modificărilor Contractului și a circumstanțelor acestora**
13. Identificarea circumstanțelor care generează Modificarea Contractului este în sarcina ambelor Părți.
14. Modificările Contractului se realizează de Părți, în cadrul Duratei de Execuție a Contractului și cu respectarea prevederilor stipulate la capitolul 8. – Comunicarea între Părți din prezentul Contract, ca urmare a:
15. identificării, determinării și documentării de soluții juste și necesare, raportat la circumstanțele care ar putea împiedica îndeplinirea obiectului Contractului și obiectivelor urmărite de Achizitor, astfel cum sunt precizate aceste obiective în Documentația descriptivă și/sau
16. concluziilor obținute ca urmare a evaluării activităților, rezultatelor și performanței Contractantului în cadrul Contractului. Părțile stabilesc, prin consultare, efectele soluțiilor asupra Termenului/Termenelor de livrare și/sau asupra prețului Contractului și/sau asupra Produselor, astfel cum fac acestea obiectul Contractului. Efectele soluțiilor, cuantificate devin Modificări Contractuale, putând conta în:
* prelungirea Termenului/Termenelor de livrare și/sau
* suplimentarea prețului Contractului, ca urmare a cheltuielilor suplimentare realizate de Contractant și a profitului rezonabil stabilit de Părți ca necesar a fi asociat cheltuielilor suplimentare.
1. Fiecare Parte are obligația de a notifica cealaltă Parte, în cazul în care constată existența unor circumstanțe care pot genera Modificarea Contractului sau care pot genera o suplimentare a prețului Contractului.
2. Achizitorul poate emite Dispoziții privind Modificarea Contractului, cu respectarea clauzelor stipulate la capitolul 18 - Obligații ale Achizitorului, cu respectarea prevederilor contractuale și cu respectarea Legii.
3. În cazul în care Contractantul înregistrează întârzieri și/sau se produc costuri suplimentare ca urmare a unei erori, omisiuni, viciu în cerințele Achizitorului și Contractantul dovedește că a fost în imposibilitatea de a depista/sesiza o astfel de eroare/omisiune/viciu până la depunerea Ofertei, Contractantul notifică Achizitorul, având dreptul de a solicita modificarea contractului.
4. **Subcontractarea, dacă este cazul**
5. Contractantul are dreptul de a subcontracta orice parte a prezentului Contract și/sau poate schimba Subcontractantul/Subcontractanții specificat/specificați în Propunerea Tehnică numai cu acordul prealabil, scris, al Autorității/entității contractante.
6. Contractantul are obligația de a prezenta la încheierea Contractului contractele încheiate cu Subcontractanții desemnați în cadrul Ofertei depuse pentru atribuirea acestui Contract. Contractul/Contractele de Subcontractare se constituie anexă la Contract, făcând parte integrantă din acesta.
7. Contractantul are dreptul de a solicita Achizitorului, în orice moment pe perioada derulării Contractului, numai în baza unor motive justificate, fie înlocuirea/renunțarea la un Subcontractant, fie implicarea de noi Subcontractanți. Contractantul trebuie să solicite, în scris, aprobarea prealabilă a Autorității/entității contractante înainte de încheierea unui nou Contract de Subcontractare. Solicitarea în scris în vederea obținerii aprobării Autorității/entității contractante privind implicarea de noi Subcontractanți se realizează numai după ce Contractantul a efectuat el însuși o verificare prealabilă a Subcontractantului ce urmează a fi propus, prin raportare la caracteristicile activităților care urmează a fi subcontractate.
8. Achizitorul notifică Contractantului decizia sa cu privire la înlocuirea unui Subcontractant/implicarea unui nou Subcontractant, motivând decizia sa în cazul respingerii aprobării.
9. Contractantul se obligă să încheie Contracte de Subcontractare doar cu Subcontractanții care își exprimă acordul cu privire la obligațiile contractuale asumate de către Contractant prin prezentul Contract.
10. Niciun Contract de Subcontractare nu creează raporturi contractuale între Subcontractant și Achizitor. Contractantul este pe deplin răspunzător față de Achizitor pentru modul în care îndeplinește Contractul. Contractantul răspunde pentru actele și faptele Subcontractanților săi ca și cum ar fi actele sau faptele Contractantului. Aprobarea de către Achizitor a subcontractării oricărei părți a Contractului sau a angajării de către Contractant a unor Subcontractanți pentru anumite părți din Contract nu eliberează Contractantul de niciuna dintre obligațiile sale din Contract.
11. În cazul în care un Subcontractant nu reușește să își execute obligațiile contractuale, Achizitorul poate solicita Contractantului fie să înlocuiască respectivul Subcontractant cu un alt Subcontractant, care să dețină calificările și experiența solicitate de Achizitor, fie să preia el însuși partea din Contract care a fost subcontractată.
12. Partea/părțile din Contract încredințată/încredințate unui Subcontractant de Contractant nu poate/pot fi încredințate unor terțe părți de către Subcontractant.
13. Orice schimbare a Subcontractantului fără aprobarea prealabilă în scris a Autorității/entității contractante sau orice încredințare a unei părți din Contract, de Subcontractant către terțe părți este considerată o încălcare a Contractului, situație care îndreptățește Achizitorul la rezoluțiune/reziliere a Contractului și obținerea de despăgubiri din partea Contractantului.
14. În orice moment, pe perioada derulării Contractului, Contractantul trebuie să se asigure că Subcontractantul/Subcontractanții nu afectează drepturile Autorității/entității contractante în temeiul prezentului Contract.
15. În orice moment, pe perioada derulării Contractului, Achizitorul poate solicita Contractantului să înlocuiască un Subcontractant care se află în una dintre situațiile de excludere specificate în Lege.
16. În cazul în care un Subcontractant și-a exprimat opțiunea de a fi plătit direct, atunci această opțiune este valabilă numai dacă sunt îndeplinite în mod cumulativ următoarele condiții:
17. această opțiune este inclusă explicit în Contractul de Subcontractare constituit ca anexă la Contract și făcând parte integrantă din acesta;
18. Contractul de Subcontractare include la rândul său o anexă explicită și specifică privind modalitatea în care se efectuează plata directă de către Achizitor către Subcontractant și care precizează toate și fiecare dintre elementele de mai jos:
* partea din Contract/activitate realizată de Subcontractant astfel cum trebuie specificată în factura prezentată la plată,
* modalitatea concretă de certificare a părții din Contract/activitate de către Contractant pentru rezultatul obținut de Subcontractant/partea din Contract executată de Subcontractant înainte de prezentarea facturii de către Contractant Autorității/entității contractante,
* partea/proporția din suma solicitată la plată corespunzătoare părții din Contract/activității care este în sarcina Subcontractantului, prin raportare la condițiile de acceptare la plată a facturilor emise de Contractant pentru Achizitor, așa cum sunt acestea detaliate în Contract,
* stabilește condițiile în care se materializează opțiunea de plată directă,
* precizează contul bancar al Subcontractantului.
1. **Cesiunea**
2. În prezentul Contract este permisă cesiunea drepturilor și obligațiilor născute din acest Contract, numai cu acordul prealabil scris al Achizitorului și în condițiile Legii nr. 98/2016.
3. Contractantul are obligația de a nu transfera total sau parțial obligațiile sale asumate prin Contract, fără să obțină, în prealabil, acordul scris al Achizitorului.
4. Cesiunea nu va exonera Contractantul de nicio responsabilitate privind garanția sau orice alte obligații asumate prin Contract.
5. Contractantul este obligat să notifice Achizitorul, cu privire la intenția de a cesiona drepturile sau obligațiile născute din acest Contract. Cesiunea va produce efecte doar dacă toate părțile convin asupra acesteia.
6. În cazul în care drepturile și obligațiile Contractantului stabilite prin acest Contract sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, contractantul poate să cesioneze oricare dintre drepturile și obligațiile ce decurg din Contract, inclusiv drepturile la plată, doar cu acceptul prealabil scris din partea Achizitorului. În astfel de cazuri, Contractantul trebuie să furnizeze Achizitorului informații cu privire la identitatea entității căreia îi cesionează drepturile.
7. Orice drept sau obligație cesionat de către Contractant fără o autorizare prealabilă din partea Achizitorului nu este executoriu împotriva Achizitorului.
8. În cazul transmiterii/preluării obligațiilor de către Contractant, Notificarea generează inițierea novației între cele două Părți, cu condiția respectării cerințelor stabilite prin art. 221 alin. (1) lit. d) pct. (ii) din Legea nr. 98/2016, pentru:
9. Operatorul Economic ce preia drepturile și obligațiile Contractantului din acest Contract, care îndeplinește criteriile de calificare stabilite inițial, respectiv în cadrul procedurii din care a rezultat prezentul Contract,
10. prezentul Contract, cu condiția ca această modificare să nu presupună alte modificări substanțiale ale Contractului,
11. Achizitor, dar să nu se realizeze cu scopul de a eluda aplicarea procedurilor de atribuire prevăzute de Legea nr. 98/2016.
12. În cazul încetării anticipate a Contractului, Contractantul principal cesionează Achizitorului contractele încheiate cu Subcontractanții.
13. În cazul în care terțul susținător nu și-a respectat obligațiile asumate prin angajamentul ferm de susținere, dreptul de creanță al Contractantului asupra terțului susținător este cesionat cu titlu de garanție, către Achizitor.
14. **Confidențialitatea informațiilor și protecția datelor cu caracter personal**
15. Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.
16. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.
17. Părțile vor respecta protecția datelor cu caracter personal cu care vor intra în contact, în conformitate cu Regulamentul 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.
18. **Obligațiile principale ale Achizitorului**
19. Achizitor va pune la dispoziția Contractantului, cu promptitudine, orice informații și/sau documente pe care le deține și care pot fi relevante pentru realizarea Contractului. În măsura în care Achizitorul nu furnizează datele/informațiile/documentele solicitate de către Contractant, termenele stabilite în sarcina Contractantului pentru furnizarea Produselor se prelungesc în mod corespunzător.
20. Achizitorul se obligă să respecte dispozițiile din Documentația descriptivă.
21. Achizitorul își asumă răspunderea pentru veridicitatea, corectitudinea și legalitatea datelor/informațiilor/documentelor puse la dispoziția Contractantului în vederea îndeplinirii Contractului. În acest sens, se prezumă că toate datele/informațiile, documentele prezentate Contractantului sunt însușite de către conducătorul unității și/sau de către persoanele în drept având funcție de decizie care au aprobat respectivele documente.
22. Achizitorul va colabora, atât cât este posibil, cu Contractantul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.
23. Achizitorul are obligația să desemneze, în termen de *5* zile de la semnarea contractului, persoana de contact.
24. Achizitorul se obligă să recepționeze Produsele furnizate și să certifice conformitatea astfel cum este prevăzut în Documentația descriptivă.
25. Achizitorul poate notifica Contractantul cu privire la necesitatea revizuirii Produselor. Solicitarea de revizuire va fi motivată, cu comentarii scrise.
26. Recepția se va realiza pe baza cantităţilor facturate, pentru luna anterioară.
27. Achizitorul se obligă să plătească Prețul Contractului către Contractant, în termen de maximum 30 de zile calendaristice de la data recepției produsului și numai în condițiile Documentației descriptive.
28. Contractantul va emite factura împreună cu documentele justificative în conformitate cu prevederile Documentației descriptive aferent Produselor livrate pentru care se solicită plata.
29. **Asocierea de operatori economici, dacă este cazul**
	1. . Fiecare asociat este responsabil individual și în solidar față de Achizitor, fiind considerat ca având obligații comune și individuale pentru executarea Contractului.
	2. . Membrii asocierii înțeleg și confirmă că liderul stabilit prin acordul de asociere este desemnat de asociere să acționeze în numele său și este autorizată să angajeze asocierea în cadrul Contractului.
	3. . Membrii asocierii înțeleg și confirmă că liderul asocierii este autorizat să primească Dispoziții din partea Achizitorului și să primească plata pentru și în numele persoanelor care constituie asocierea.
	4. . Prevederile contractului de asociere nu sunt opozabile Achizitorului.
30. **Obligațiile principale ale Contractantului**
	1. Contractantul va furniza produsele și își va îndeplini obligațiile în condițiile stabilite prin prezentul Contract, cu respectarea prevederilor documentației de atribuire și a ofertei în baza căreia i-a fost adjudecat contractul.
	2. Contractantul va furniza produselecu atenție, eficiență și diligență, cu respectarea dispozițiile legale, aprobările și standardele tehnice, profesionale și de calitate în vigoare.
	3. Contractantul nu depune garanția de bună execuție.
	4. Contractantul va respecta toate prevederile legale în vigoare în România și se va asigura că și Personalul său, implicat în Contract, va respecta prevederile legale, aprobările și standardele tehnice, profesionale și de calitate în vigoare.
	5. În cazul în care Contractantul este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din Contract.
	6. Părțile vor colabora, pentru furnizarea de informații pe care le pot solicita în mod rezonabil între ele pentru realizarea Contractului.
	7. Contractantul va adopta toate măsurile necesare pentru a asigura, în mod continuu, suportul necesare pentru îndeplinirea în mod eficient a obligațiilor asumate prin Contract.
	8. Contractantul are obligația de a desemna, în termen de 1 zi de la semnarea contractului, persoana de contact.
	9. Contractantul se obligă să emită factura aferentă produselor furnizate prin prezentul Contract în condițiile din Documentația descriptivă.
	10. Contractantul este pe deplin responsabil pentru furnizarea Produselor în condițiile Documentației descriptive, în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de prestare, cât și de calificarea personalului folosit pe toată durata contractului.
	11. Contractantul nu poate fi considerat răspunzător pentru încălcarea de către Achizitor sau de către orice altă persoană a reglementărilor aplicabile în ceea ce privește modul de utilizare a Produselor.
	12. Contractantul se obligă să furnizeze, respectiv să vândă şi să livreze ***energie electrică*** la locurile de consum prevăzute în *Anexa nr. 5*, în perioada şi în conformitate cu obligaţiile asumate prin prezentul contract, corelativ cu fondurile alocate achizitorului pentru executarea contractului.
	13. ***Contractantul*** se obligă să furnizeze energie electrică, la standardele şi performanţele prevăzute în reglementările ANRE și prezentate în propunerea tehnică cu mențiunea că *„în cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare sau nu corespund cerinţelor prevăzute în documentația descriptivă, prevalează prevederile documentației descriptive”*.
	14. ***Contractantul*** se obligă să despăgubească achizitorul împotriva oricăror:
* reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu furnizarea energiei electrice, şi
* daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
	1. Contractantul se obligă să deţină Licenţă de furnizare a energiei electrice şi să respecte prevederile condiţiilor asociate acesteia în relaţia cu achizitorul.
	2. Contractantul se obligă să nu transfere total sau parţial obligaţiile asumate prin prezentul contract.
	3. Contractantul are obligaţia să factureze achizitorului contravaloarea cantităţilor de energie electrică la preţurile stabilite în contract.
	4. Contractantul se obligă să ia măsuri, în cel mai scurt timp, pentru remedierea defecţiunilor şi a deranjamentelor survenite la instalaţiile de distribuţie/transport, cu respectarea standardelor de performanta în vigoare;
	5. Contractantul se obligă:

- Să asigure serviciile de transport/distribuţie a energiei electrice;

- Să încheie contractul de rețea în maximum 5 zile de la încheierea contractelor subsecvente de furnizare a energiei electrice, în conformitate cu prevederile *art. 11, alin 1 din Ordinul ANRE nr. 235/2019 pentru aprobarea regulamentului de furnizare a energiei electrice la clienții finali*;

- Să asigure, prin intermediul operatorului de rețea (OR), fiecărui consumator puterea şi energia electrică în termenii contractaţi cu respectarea prevederilor contractului-cadru de distribuție aprobat prin *Ordinul ANRE nr. 90/2015* privind *aprobarea contractelor-cadru pentru serviciul de distribuție a energiei electrice* și a indicatorilor de performanță în conformitate cu *Ordinul ANRE nr. 11/2016* privind aprobarea *Standardului de performanţă pentru serviciul de distribuție a energiei electrice,* cu modificările și completările ulterioare*;*

 - Să asigure, prin intermediul operatorului de rețea (OR), continuitatea în alimentare, respectând durata maximă de restabilire a alimentării în cazul întreruperilor accidentale prevăzută în Avizele tehnice de racordare, conform Standardului de performanță pentru serviciul de distribuție al energiei electrice;

- Să asigure, prin intermediul operatorului de rețea (OR), în punctul de delimitare parametrii de calitate, respectiv frecvenţa şi tensiunea la valorile nominale, cu abaterile prevăzute de reglementările în vigoare, conform Standardului de performanţă pentru serviciul de distribuție al energiei electrice;

- Să asigure prin operatorul de rețea (operatorul de distribuție), monitorizarea parametrilor de calitate ai energiei electrice furnizate, în conformitate cu prevederile Standardului de performanță pentru serviciul de distribuție al energiei electrice, iar datele să fie puse gratuit la dispoziţia consumatorului;

- În cazul întreruperii neplanificate a furnizării energiei electrice datorate unor incidente (defecţiuni, deranjamente, etc.) la instalaţiile de distribuţie/transport durata de realimentare să fie conform avizului tehnic de racordare, stabilită prin Standardul de performanţă pentru serviciul de distribuție al energiei electrice;

- Grupurile de măsurare/contoarele utilizate în decontarea energiei electrice să fie omologate legal, să fie procurate şi montate de operatorul de distribuţie pe cheltuiala sa, prin intermediul contractantului, conform reglementărilor aplicabile;

- Grupurile de măsurare/contoarele să fie verificate periodic sau ori de câte ori este necesar şi să fie înlocuite, conform prevederilor Standardului de performanță pentru serviciul de distribuție al energiei electrice (*Ordinul ANRE nr. 11/2016*) și a condițiilor din Contractele - cadru pentru prestarea serviciului de distribuție a energiei electrice (*Ordinul ANRE nr. 90/2015*) de operatorul de distribuție, prin intermediul contractantului. Verificarea periodică a grupurilor de măsurare/contoarelor să se facă la termenele stabilite prin instrucţiunile metrologice în vigoare, de către organisme acreditate;

- Schimbarea, montarea şi procurarea grupurilor de măsurare/contoarelor funcţie de tipul de tarifare, monom simplu, să se facă de către operatorul de distribuție, conform prevederilor legale aplicabile**;**

- Să intermedieze, în relația cu operatorul de distribuție, toate solicitările transmise de consumatorul final, pentru fiecare loc de consum, cu privire la tipul de echipament de măsurare, în funcţie de categoria consumatorului şi de tariful care urmează să fie aplicat;

-Să informeze operatorul de rețea (OR) pentru reconsiderarea mărimilor de reglaj ale protecțiilor din instalațiile de distribuție/transport, la cererea justificată a clientului final, în conformitate cu prevederile *art. 33, lit. y) din Regulamentul de furnizare a energiei electrice la clienții finali* aprobat prin *Ordinul ANRE nr. 235/2019,* cu modificările și completările ulterioare;

- Să asigure, prin operatorul de distribuție, efectuarea reviziilor şi reparaţiilor programate ale echipamentelor şi instalaţiilor de distribuţie / transport, conform prescripţiilor energetice în vigoare;

- Să anunţe consumatorul, cu minimum 5 zile înainte, despre întreruperile programate în furnizarea energiei electrice, data întreruperilor și durata acestora urmând a fi redusă la minim prin identificarea de către operatorul de distribuție, prin intermediul contractantului a unor soluții alternative de alimentare cu energie electrică;

- În cazul unor defecţiuni în instalaţia de utilizare a consumatorului, la cererea acestuia, să solicite operatorului de distribuție să ia măsuri, de întrerupere a furnizării energiei electrice şi de separare vizibilă a instalaţiei de utilizare a consumatorului de instalaţia de alimentare;

- Să primească de la operatorul de distribuție, în maximum 8 zile lucrătoare, calculat de la ultima zi calendaristică a fiecărei luni contractuale, datele de măsurare înregistrate de contoarele de energie electrică în vederea stabilirii cantităţilor facturate, pentru luna anterioară;

- Să permită accesul delegatului consumatorului la grupurile de măsurare/contoare, atunci când acestea sunt montate în instalaţia contractantului/operatorului de distribuție;

- Să comunice operatorul de rețea (OR) orice solicitare/sesizare/reclamație/plângere primită de la clientul final care vizează activitatea OR la locul de consum care fac obiectul contractului de furnizare a energiei electrice, să solicite OR rezolvarea/clarificarea problemelor semnalate de clientul final, să primească și să comunice clientului răspunsul OR, în conformitate cu prevederile *art. 33, lit. w) din Regulamentul de furnizare a energiei electrice la clienții finali* aprobat prin *Ordinul ANRE nr. 235/2019*, cu modificările și completările ulterioare, în termenele prevăzute în Standardul de peformanță pentru activitatea de furnizare a energiei electrice în vigoare (*Ordinul ANRE nr. 6/2017 privind Standardul de Performanţă pentru activitatea de furnizare a energiei electrice*);

- Clientul final are dreptul să primească despăgubiri de la furnizor în cazul în care OR îi întrerupe alimentarea cu energie electrică la solicitarea nejustificată a contractantului. În situația în care, conform actelor normative aplicabile, clientul final este îndreptățit să primească pentru aceeași întrerupere și compensație și despăgubire, acesta primește fie compensația, fie despăgubirea, respectiv pe cea care are valoarea cea mai mare, în conformitate cu prevederile *art. 65, alin 2 din Regulamentul de furnizare a energiei electrice la clienții finali* aprobat prin *Ordinul ANRE nr. 235/2019,* cu modificările și completările ulterioare;

- Să nu deterioreze bunurile consumatorului şi să readucă părţile de construcţii legal executate aparţinând consumatorului la starea lor funcţională, dacă au fost deteriorate din vina sa, conform prevederilor legale privind respectarea calităţii în construcţii;

- Să suporte costul remedierii defecţiunilor produse în instalaţiile şi echipamentele consumatorului din vina dovedită a contractantului/operatorului de distribuție;

- Să pună la dispoziția clientului final date comparative privind consumul actual de energie electrică al clientului și consumul din anul anterior, precum și datele de contact ale unor instituții cu atribuții în domeniul îmbunătățirii eficienței energetice, în conformitate cu prevederile *art. 33 , lit. k) din Regulamentul de furnizare a energiei electrice la clienții finali* aprobat prin *Ordinul ANRE nr. 235/2019,* cu modificările și completările ulterioareși să transmită, la cererea clientului final, în termen de cel mult 5 zile lucrătoare de la momentul înregistrării solicitării, informații privind valoarea facturilor emise și/sau date privind istoricul de consum aferent locului/locurilor de consum al/ale acestuia, pentru ultimile 12 luni calendaristice, fără să perceapă costuri suplimentare pentru acest serviciu, în conformitate cu prevederile *art.33, lit. x) din Regulamentul de furnizare a energiei electrice la clienții finali* aprobat prin *Ordinul ANRE nr. 235/2019,* cu modificările și completările ulterioare;

- Să asigure consumatorului consultanţă gratuită privind managementul curbei de sarcină în vederea scăderii nivelului consumului şi a creşterii eficienţei energetice;

- Posibilitatea neutilizării în totalitate a cantităţii de energie electrică contractată/an fără a pretinde plata de daune – interese, indiferent de puterea contractată;

- În cazul în care contractantul nu-şi mai poate îndeplini obligaţiile asumate prin contractul de furnizare (preţ sau alte facilităţi) sau îşi pierde licenţa de furnizare, atunci acesta se supune Legii nr. 123/2012 a energiei electrice şi a gazelor naturale, cu modificările și completările ulterioare;

- Contractantul de energie electrică are obligația să organizeze și să mențină un punct unic de contact, conform prevederilor *art. 54 din Regulamentul de furnizare a energiei electrice la clienții finali* aprobat prin *Ordinul ANRE nr. 235/2019,* cu modificările și completările ulterioare;

- Contractantul de energie electrică este obligat să dețină pagina proprie de internet, în vederea asigurării serviciilor online pentru gestionarea relației furnizor – consumator, conform prevederilor *art. 55 din Regulamentul de furnizare a energiei electrice la clienții finali* aprobat prin *Ordinul ANRE nr. 235/2019,* cu modificările și completările ulterioare;

- Contractantul de energie electrică nu are dreptul de a denunța unilateral contractul de furnizare de energie electrică încheiat cu consumatorul final, în conformitate cu prevederile *art. 25 din Regulamentul de furnizare a energiei electrice la clienții finali* aprobat prin *Ordinul ANRE nr. 235/2019,* cu modificările și completările ulterioare;

- Contractantul să ofere clientului posibilitatea de modificare (micșorare/majorare) a cantităților de energie electrică achiziționate, în funcție de eventualele predări/preluări de imobile din/în administrare/preluate spre utilizare și/sau în funcție de consumul real ce se va înregistra pe parcursul derulării contractelor subsecvente, prin act adițional la contractul subsecvent, fără costuri suplimentare din partea autorității contractante;

- Contractantul este obligat să programeze și să efectueze audiențe. Contractantul este obligat să contacteze în scris, prin poștă/poștă electronică/fax/telefon, clientul final care a solicitat în scris o audiență, în termen de 5 zile lucrătoare de la data înregistrării solicitării, urmând ca programarea audienței să se stabilească, de comun acord cu acesta, în maximum 15 zile de la data solicitării acesteia, în conformitate cu prevederile *art. 33, lit. bb) din Regulamentul de furnizare a energiei electrice la clienții finali* aprobat prin *Ordinul ANRE nr. 235/2019,* cu modificările și completările ulterioare.

* 1. **Condiţia de livrare:** franco-depozit achizitor.

Cantitatea estimată de energie electrică ce urmează să fie livrată achizitorului de către furnizor pe fiecare loc de consum este prevăzută în Anexa nr. 4 la prezentul contract.

Asigurarea produsului de transport/distribuţie a energiei electrice cade în sarcina contractantului.

Orice alte cheltuieli, alte taxe şi comisioane legate de piaţa de echilibrare a energiei electrice necesare îndeplinirii contractului de furnizare, cad în sarcina exclusivă a contractantului, cu excepţia introducerii de către autoritatea reglementatoare a unor noi taxe.

Determinarea puterilor maxime şi a cantităţilor de energie electrică furnizate se face pe baza indicaţiilor grupurilor de măsurare/contoarelor pentru decontare existente, sau instalate de către furnizor. Citirea grupurilor de măsurare/contoarelor pentru decontare se va face lunar, consemnându-se cantităţile de energie electrică livrate.

Energia electrică furnizată conform prevederilor prezentului contract este măsurată în conformitate cu Codul de măsurare a cantităţilor de energie electrică aprobat prin Ordinul ANRE nr.103/2015.

Achizitorul sau operatorul de distribuţie vor realiza comunicarea datelor necesare Operatorului Comercial pe toata durata contractului.

1. **Conflictul de interese**
	1. Contractantul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat în scris Achizitorul, fără întârziere.
	2. Contractantul se va asigura că Personalul său nu se află într-o situație care ar putea genera un conflict de interese. Contractantul va înlocui, imediat și fără vreo compensație din partea Achizitorul, orice membru al Personalului său, care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană ce îndeplinește condițiile minime stabilite prin prezentul Contract.
	3. Contractantul are obligația de a respecta prevederile legale în domeniul achizițiilor publice cu privire la evitarea conflictului de interese. Contractantul nu are dreptul de a angaja sau de a încheia orice alte înțelegeri privind furnizarea de produse, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității/entității contractante sau ai contractantului de servicii de achiziție implicați în procedura de atribuire cu care Achizitor/contractantul de servicii de achiziție implicat în procedura de atribuire a încetat relațiile contractuale ulterior atribuirii Contractului de achiziție publică/sectorială, pe parcursul unei perioade de cel puțin 12 (douăsprezece) luni de la încheierea Contractului, sub sancțiunea rezoluțiunii/rezilierii contractului.
2. **Conduita Contractantului**
	1. Contractantul/Personalul Contractantului/Subcontractanții va/vor acționa întotdeauna loial și imparțial și ca un consilier de încredere pentru Achizitor, conform regulilor și/sau codului de conduită al domeniului său de activitate precum și cu discreția necesară.
	2. În cazul în care Contractantul sau oricare dintre Subcontractanții săi se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul Contract sau pentru a favoriza/defavoriza orice persoană în legătură cu prezentul Contract, Achizitorul poate decide încetarea Contractului.
	3. Contractantul și Personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, precum și după încetarea Contractului.
3. **Obligații privind daunele și penalitățile de întârziere**
	1. Contractantul se obligă să despăgubească Achizitorul în limita prejudiciului creat, împotriva oricăror:
4. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Produsele furnizate, și/sau
5. daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.
	1. Contractantul va despăgubi Achizitorul în măsura în care sunt îndeplinite cumulativ următoarele condiții:
6. despăgubirile să se refere exclusiv la daunele suferite de către Achizitor ca urmare a culpei Contractantului;
7. Achizitorul a notificat Contractantul despre primirea unei notificări/cereri cu privire la incidența oricăreia dintre situațiile prevăzute mai sus;
8. valoarea despăgubirilor a fost stabilită prin titluri executorii emise conform prevederilor legale/hotărâri judecătorești definitive, după caz.
	1. În cazul în care, Contractantul nu își îndeplinește la termen obligațiile asumate prin contract sau le îndeplinește necorespunzător, atunci Achizitorul are dreptul de a percepe dobânda legală penalizatoare prevăzută la art. 3 alin. 21 din O.G. nr.13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare. Dobânda se aplică la valoarea Produselor nelivrate pentru fiecare zi de întârziere, dar nu mai mult de valoarea contractului.
	2. Răspunderea Contractantului nu operează în următoarele situații:
	3. datele/informațiile/documentele necesare pentru îndeplinirea Contractului nu sunt puse la dispoziția Contractantului sau sunt puse la dispoziție cu întârziere;
	4. neexecutarea sau executarea în mod necorespunzător a obligațiilor ce revin Contractantului se datorează culpei Autorității/entității contractante;
	5. Contractantul se află în imposibilitatea fortuită de executare a obligaților contractuale imputate.
	6. În cazul în care Achizitorul, din vina sa exclusivă, nu își îndeplinește obligația de plată a facturii în termenul prevăzut la pct. 27.3, Contractantul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art. 4 din Legea 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, dar nu mai mult decât valoarea plații neefectuate, care curge de la expirarea termenului de plata.
	7. Penalitățile de întârziere datorate curg de drept din data scadenței obligațiilor asumate conform prezentului contract.
	8. În măsura în care Achizitorul nu efectuează plata în termenul stabilit la pct. 27.3, Contractantul are dreptul de a rezoluționa/rezilia contractul, fără a-i fi afectate drepturile la sumele cuvenite pentru furnizarea Produselor și la plata unor daune interese.
9. **Obligații privind asigurările și securitatea muncii care trebuie respectate de către Contractant**
	1. Contractantul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.
	2. Contractantul este Partea asiguratoare, care are obligația de a încheia, înainte de începerea Contractului, Asigurările, astfel cum este stabilit în Caietul de Sarcini.
	3. Toate costurile ce decurg din sau în legătură cu încheierea și menținerea Asigurărilor Contractantului stabilită în prezentul Contract se suportă de către Contractant.
	4. Orice daune neacoperite de beneficiile de asigurare cad în sarcina Părții obligate să suporte aceste daune conform Legii și/sau prevederilor contractuale.
10. **Drepturi de proprietate intelectuală – Nu este cazul**
	1. Orice Rezultat/Rezultate elaborat(e) și/sau prelucrat(e) de către Contractant în executarea Contractului vor deveni proprietatea exclusivă a Achizitorului, la momentul efectuării plății sumelor datorate Contractantului conform prevederilor prezentului Contract.
	2. Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Achizitorului, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.
11. **Obligații în legătură cu calitatea Produselor**
	1. Contractantul garantează Achizitorului că acesta operează un sistem de management al calității pentru Produsele furnizate în cadrul Contractului și că va aplica acest sistem, pe toată perioada derulării Contractului. Contractantul va corecta, pe cheltuiala sa, orice Neconformitate, astfel încât să demonstreze, în orice moment, Achizitorului, că remedierea acestor Neconformități, se realizează conform Planului de management al calității.
	2. Achizitorul notifică Contractantul cu privire la fiecare Neconformitate imediat ce acesta o identifică. La Finalizare, Contractantul notifică Achizitorul cu privire la Neconformitățile care nu au fost remediate și comunică Achizitorului perioada de remediere a acestora. Drepturile Achizitorului cu privire la orice Neconformitate neidentificat(ă) sau nenotificată de către Contractant, pe perioada de derulare a Contractului, nu sunt afectate. Contractantul remediază Neconformitățile, în termenul comunicat de Achizitor.
	3. Autoritatea contractantă are obligația de a efectua recepția produselor achiziționate conform Documentației descriptive.
12. **Facturare și plăți în cadrul Contractului**
	1. Plățile care urmează a fi realizate în cadrul contractului se vor face numai după emiterea facturii ca urmare a recepției, în condițiile solicitate în Documentația descriptivă.
	2. Plata contravalorii Produselor furnizate se face, prin virament bancar, în baza facturii, emisă de către Contractant pentru suma la care este îndreptățit conform prevederilor contractuale, direct în contul Contractantului indicat pe factură.
	3. Termenul de plată este de maxim 30 de zile de la semnarea de către Achizitor a documentelor de recepție fără obiecțiuni, prin Ordin de plată în contul de Trezorerie al contractantului, cu respectarea prevederilor art. 6 alin. (1) lit. b) din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, cu excepția instituțiilor publice din domeniul sănătății și entităților publice care furnizează servicii medicale de sănătate, parte a asocierii, pentru care termenul legal de plată este de cel mult 60 zile calendaristice de la data primirii facturii, în conformitate cu prevederile art. 6 alin. (4) și art. 7 din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, cu modificările și completările ulterioare. Moneda utilizată în cadrul prezentului Contract: LEU.
	4. Contractantul va emite factura la prețurile prevăzute în contract, o dată pe lună (fără factură de avans, fără garanţii) în intervalul 01 – 15 ale lunii următoare lunii de consum pentru luna precedentă şi o va transmite prin SFTP (Secure File Transfer Protocol), în format pdf și xml, în termen de 24 de ore de la emiterea acesteia, prin fax sau e-mail (factură electronică) şi prin poştă, astfel încât să ajungă la adresa de corespondenţă până pe 15 ale lunii următoare lunii de consum”.
	5. Contractantul va emite factura pentru luna precedentă;

Factura de decontare a energiei electrice va cuprinde, detaliat pentru fiecare punct de consum, prezentate în mod vizibil, următoarele:

- datele de identificare şi de contact ale contractantului, inclusiv o adresă de e-mail;

- datele de identificare ale clientului final, adresa locului de consum şi adresa de facturare, în cazul în care aceasta este diferită faţă de adresa locului de consum;

- codul de identificare a locului de consum;

- codul unic de identificare a punctului de măsurare;

- numărul şi data emiterii facturii;

- perioada de facturare;

- cantitatea de energie electrică consumată (în MWh);

- data scadentă a plăţii;

- unităţile de măsură şi preţurile aplicate pentru fiecare mărime de facturat;

- preţul de furnizare, exprimat în lei/MWh;

- valoare tarife reglementate (taxă TG, taxă TL, taxă Serviciu de Sistem, tarif distribuţie);

- valoarea de plată pentru fiecare produs/serviciu facturat;

- penalităţi de întârziere specificate în contract pentru întârzierea la plată a facturii;

- intervalul de timp şi modalitatea prin care clientul poate transmite indexul autocitit;

- indexul grupului de măsurare folosit la începutul şi sfârşitul perioadei de facturare pentru determinarea cantităţii de energie electrică; în cazul clientului final la care intervalul de citire de către OR este mai mare decât perioada de facturare se va preciza modul prin care a fost determinat indexul, respectiv citire de către OR/autocitire de către clientul final/estimare pe baza convenţiei de consum/istoric de consum;

- certificate verzi, contribuţia pentru cogenerarea de înaltă eficienţă, TVA, acciza şi alte taxe prevăzute de legislaţia în vigoare;

- valoarea totală de plată, inclusiv cu TVA;

- modalităţile de plată a facturii;

- datele de contact ale punctului unic de contact/punctelor de informare regională/locală ale contractantului;

- numărul de telefon pus la dispoziţie de către OR la care este racordat locul de consum la care clientul final poate sesiza direct OR întreruperile în alimentarea cu energie electrică;

- intervalul de timp pentru citirea indexului contorului de către reprezentantul OR;

- informaţii privind posibilitatea schimbării contractantului;

- informaţii privind drepturile clienţilor finali în ceea ce priveşte soluţionarea alternativă a litigiilor, inclusiv datele de contact ale entităţii responsabile;

- obligaţii de plată neachitate, dacă este cazul.

În cazul în care data scadenței este o zi nelucrătoare, termenul se consideră împlinit în prima zi lucrătoare următoare.

* 1. Dacă factura are elemente greșite și/sau greșeli de calcul identificate de Achizitor, și sunt necesare revizuiri, clarificări suplimentare sau alte documente suport din partea Contractantului, termenul de 30 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.
	2. Contractantul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferente acestora. Sumele încasate în plus, cât și foloasele necuvenite aferente acestora (pe perioada de la încasare până la constatarea lor), vor fi stabilite în urma verificărilor executate de către Organele de Control Intern ale contractantului sau alte Organisme de control abilitate de lege.
	3. Solicitările de plată către terți pot fi onorate numai după operarea unei cesiuni de drepturi/obligații ale Contractantului către terți, cu respectarea clauzelor prezentului Contract.
1. **Suspendarea Contractului**
	1. În situații temeinic justificate, părțile pot conveni suspendarea executării Contractului.
	2. În cazul în care se constată că procedura de atribuire a Contractului de furnizare Produse sau executarea Contractului este viciată de erori esențiale, nereguli sau de fraudă, Părțile au dreptul să suspende executarea Contractului.
	3. În cazul suspendării/sistării temporare a furnizării Produselor, durata Contractului se va prelungi automat cu perioada suspendării/sistării.
2. **Forța majoră**
	1. Forța majoră și cazul fortuit exonerează de răspundere Părțile în cazul neexecutării parțiale sau totale a obligațiilor asumate prin prezentul Contract, în conformitate cu prevederile art. 1.351 din Codul civil.
	2. Forța majoră și cazul fortuit trebuie dovedite.
	3. Partea care invocă forța majoră sau cazul fortuit are obligația să o aducă la cunoștință celeilalte părți, în scris, de îndată ce s-a produs evenimentul.
	4. Partea care a invocat forța majoră sau cazul fortuit are obligația să aducă la cunoștința celeilalte părți încetarea cauzei acesteia de îndată ce evenimentul a luat sfârșit.
	5. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
	6. Dacă forța majoră acționează sau se estimează că va acționa o perioadă mai mare de 15 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.
3. **Încetarea Contractului**
	1. Prezentul Contract încetează de drept prin ajungere la termen sau la momentul la care toate obligațiile stabilite în sarcina părților au fost executate.
	2. Achizitorul își rezervă dreptul de a rezoluționa/rezilia Contractul, fără însă a fi afectat dreptul Părților de a pretinde plata unor daune sau alte prejudicii, dacă:
4. Contractantul nu se conformează, în perioada de timp, conform notificării emise de către Achizitor, prin care i se solicită remedierea Neconformității sau executarea obligațiilor care decurg din prezentul Contract;
5. Contractantul subcontractează părți din Contract fără a avea acordul scris al Achizitorului;
6. Contractantul cesionează drepturile și obligațiile sale fără acordul scris al Achizitorului;
7. Are loc orice modificare organizațională care implică o schimbare cu privire la personalitatea juridică, natura sau controlul Contractantului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;
8. Devin incidente oricare alte incapacități legale care să împiedice executarea Contractului;
9. Contractantul eșuează în a furniza/menține/prelungi/reîntregi/completa garanțiile ori asigurările solicitate prin Contract;
10. în cazul în care, printr-un act normativ, se modifică interesul public al Achizitorului în legătură cu care se furnizează Produsele care fac obiectul Contractului;
11. la momentul atribuirii Contractului, Contractantul se afla în una dintre situațiile care ar fi determinat excluderea sa din procedura de atribuire;
12. în situația în care Contractul nu ar fi trebuit să fie atribuit Contractantului deoarece au fost încălcate grav obligațiile care rezultă din legislația europeană relevantă iar această împrejurare a fost constatată printr-o decizie a Curții de Justiție a Uniunii Europene;
13. În cazul în care împotriva Contractantului se deschide procedura falimentului;
14. Contractantul a săvârșit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Autorității/entității contractante;
15. Valorificarea de către Achizitor a rezultatelor prezentului contract este grav compromisă ca urmare a întârzierii furnizării Produselor din vina Contractantului.
	1. Contractantul poate rezoluționa/rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care:
16. Achizitorul a comis erori esențiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.
17. Achizitorul nu își îndeplinește obligațiile de plată a Produselor livrate de Contractant, în condițiile stabilite prin prezentul Contract.
	1. Rezoluțiunea/Rezilierea Contractului în condițiile pct. 30.2 și pct. 30.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.
	2. Prevederile prezentului Contract în materia rezoluțiunii/rezilierii Contractului se completează cu prevederile în materie ale Codului Civil în vigoare.
	3. În situația rezoluțiunii/rezilierii totale/parțiale din cauza neexecutării/executării parțiale de către Contractant a obligațiilor contractuale, acesta va datora Achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.
	4. Achizitorul își rezervă dreptul de a denunța unilateral contractul de furnizare produse, în cel mult 15 zile de la apariția unor circumstanțe care nu au putut fi prevăzute la data încheierii contractului, cu condiția notificării Contractantului cu cel puțin 3 zile înainte de momentul denunțării.
18. **Insolvență și faliment**
	1. În cazul deschiderii unei proceduri generale de insolvență împotriva Contractantului, acesta are obligația de a notifica Achizitorul în termen de 3 (trei) zile de la deschiderea procedurii.
	2. Contractantul, are obligația de a prezenta Achizitorului, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra Contractului și asupra livrărilor și de a propune măsuri, acționând ca un Contractant diligent.
	3. În cazul deschiderii unei proceduri generale de insolvență împotriva unui Subcontractant, unui terț susținător sau, dacă este cazul, în situația menționată la capitolul 19 – Asocierea de operatori economici din prezentul Contract, Contractantul are aceleași obligații stabilite la clauzele 31.1 și 31.2 din prezentul Contract.
	4. În cazul în care Contractantul intră în stare de faliment, în proces de lichidare sau se află într-o situație care produce efecte similare, Contractantul este obligat să acționeze în același fel cum este stipulat la clauzele 31.1, 31.2 și 31.3 din prezentul Contract.
	5. Nicio astfel de măsură propusă conform celor stipulate la clauzele 31.2, 31.3 și 31.4 din prezentul Contract, nu poate fi aplicată, dacă nu este acceptată, în scris, de Achizitor.
19. **Limba Contractului**

Limba prezentului Contract și a tuturor comunicărilor scrise va fi limba oficială a Statului Român, respectiv limba română.

1. **Legea aplicabilă**

Legea aplicabilă prezentului Contract, este legea română, Contractul urmând a fi interpretat potrivit acestei legi.

1. **Soluționarea eventualelor divergențe și a litigiilor**
	1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.
	2. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la soluția pe care o întrevăd pentru rezolvarea ei.
	3. Dacă încercarea de soluționare pe cale amiabilă eșuează sau dacă una dintre Părți nu răspunde în termen la solicitare, oricare din Părți are dreptul de a se adresa instanțelor de judecată competente.

Drept pentru care, Părţile au convenit să încheie azi ………….…….......... prezentul contract, în 2 (două) exemplare, unu la achizitor şi unu la furnizor, ambele având aceeaşi forţă juridică.

 **Anexa la contractul nr. ........................ din .........................**

 **LISTA CU CANTITĂȚILE ȘI PREȚUL CONTRACTULUI**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  **Nr. crt.** | **Denumire****Produs / punct de consum** | **Nivel tensiune** | **Cant.****(MWh)** | **Preț propriu de furnizare** | **Preț tarif distribuție** | **Preț certificate verzi** | **Preț cogenerare** | **Preț servicii de sistem** | **Preț TL** | **Preț TG** | **Preț acciză** | **Preț final cu toate taxele și tarifele, lei fără TVA** | **Valoare totală lei fără TVA** | **Valoare totală lei cu TVA** |
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12(4+5+6+7+8+9+10+11) | 13(3x12) | 14 |
| 1 | Energie electrică | JT | 120,18 | 382,00 | 192,05 | 64,0659 | 17,12 | 10,82 | 19,22 | 1,3 | 5,23 | 691,8059 | 83.141,23 | 98.938,06 |
| 2 |  |  |  |  |  |  |  |  |  |  |  |  |  |  |
| **TOTAL** |  |  |